***Α’ ΔΗΜΟΤΙΚΟ ΕΚΑΛΗΣ
ΕΞΟΡΜΗΣΕΙΣ-ΕΚΔΗΛΩΣΕΙΣ ΜΑΪΟΣ 2018***

**1)Πέμπτη 3 Μαΐου 2018- Δ' τάξη:**

**Επίσκεψη στην Ακρόπολη**

Την Πέμπτη 3 Μαΐου 2018 οι μαθητές της Δ’ τάξης του Α’ Αρσακείου – Τοσιτσείου Δημοτικού Σχολείου Εκάλης θα επισκεφτούν τον Ιερό Βράχο της Ακρόπολης.
Τα παιδιά θα γνωρίσουν τον Παρθενώνα, το Ερεχθείο, τα Προπύλαια, τον ναό της Αθηνάς Νίκης, θα ζήσουν από κοντά τους μύθους και τους θρύλους της Αθήνας και θα ανακαλύψουν το μεγαλείο της τέχνης του χρυσού αιώνα.

**2) Πέμπτη 3 Μαΐου 2018- Ε΄, ΣΤ΄ τάξεις:**

**Εσωτερικοί Αγώνες Στίβου**

Την Πέμπτη 3 Μαΐου 2018, στις αθλητικές εγκαταστάσεις των Αρσακείων-Τοσιτσείων Σχολείων Εκάλης, θα πραγματοποιηθούν οι Εσωτερικοί Αγώνες Στίβου μεταξύ των μαθητών και μαθητριών των Ε’ και ΣΤ’ τάξεων των Αρσακείων-Τοσιτσείων Δημοτικών Σχολείων Εκάλης.

**3) Παρασκευή 4 Μαΐου 2018- Γ΄, Δ΄ τάξεις:**

**Εσωτερικοί Αγώνες Στίβου**

Την Παρασκευή 4 Μαΐου 2018, στις αθλητικές εγκαταστάσεις των Αρσακείων-Τοσιτσείων Σχολείων Εκάλης, θα πραγματοποιηθούν οι Εσωτερικοί Αγώνες Στίβου μεταξύ των μαθητών και μαθητριών των Γ’ και Δ’ τάξεων των Αρσακείων-Τοσιτσείων Δημοτικών Σχολείων Εκάλης.

**4) Τετάρτη 9 Μαΐου 2018- Γ'1 τάξη**

Την Τετάρτη 9 Μαΐου 2018 η εθελόντρια του Ερυθρού Σταυρού κ. Νικάκη θα παρουσιάσει στους μαθητές της Γ’1 τάξης του Α’ Αρσακείου-Τοσιτσείου Δημοτικού Εκάλης το πρόγραμμα: «Η νεράϊδα των πρώτων βοηθειών». Με παιγνιώδη τρόπο παρουσιάζει διασωστικές και σωτήριες τεχνικές με τα νέα πρωτόκολλα του Παγκόσμιου Οργανισμού Υγείας, έτσι ώστε στις νεότερες γενιές αφενός να έχουμε πιο ευαισθητοποιημένους πολίτες και καταρτισμένους στα επείγοντα περιστατικά και αφετέρου να εξαλειφθούν παλιές, εσφαλμένες και επικίνδυνες παρεμβάσεις στους ανθρώπους που έχουν ανάγκη την παροχή των πρώτων βοηθειών.

**5) Τετάρτη 9 Μαΐου 2018- Δ' τάξη**

**Παρουσίαση Διαθεματικού**

Την Τετάρτη 9 Μαΐου 2018 οι μαθητές και οι μαθήτριες της Δ’ τάξης του Α’ Αρσακείου-Τοσιτσείου Δημοτικού Εκάλης θα παρουσιάσουν την παράσταση: «Όσα φέρνει ο άνεμος». Μια παράσταση εμπνευσμένη από το διαθεματικό τους, που έχει θέμα τον άνεμο. Ένας παραμυθάς επισκέπτεται τους μαθητές για να τους διαβάσει ένα παραμύθι, όμως οι μαθητές τον διακόπτουν συνεχώς. Έτσι αυτός αναγκάζεται να τους κάνει ήρωες του παραμυθιού. Στο παραμύθι ο βασιλιάς ψάχνει απεγνωσμένα τον άνεμο κι όλοι είναι πρόθυμοι να τον βοηθήσουν. Μα πώς να πιάσεις τον άνεμο; Ο άνεμος είναι πολλά περισσότερα από όσα νομίζουμε..

**6) Πέμπτη 10 Μαΐου 2018- Α' τάξη**

**Παρουσίαση Διαθεματικού**

Την Πέμπτη 10 Μαΐου 2018, η Α΄ τάξη του Α’ Αρσακείου-Τοσιτσείου Δημοτικού Εκάλης θα παρουσιάσει στους γονείς το διαθεματικό της πρόγραμμα: «Το αλφαβητάρι του μικρού Μηχανικού», στο εργαστήρι Καλλιτεχνικών του Α΄ Δημοτικού. Στο πρώτο μέρος της παρουσίασης πρωταγωνιστές θα είναι οι μαθητές, οι οποίοι θα γνωρίσουν στους γονείς ένα μέρος της εργασίας που έχουν εκπονήσει μέσα στην τάξη, ενώ στο δεύτερο μέρος τα παιδιά μαζί με τους γονείς θα κατασκευάσουν τη δική τους «Ευτυχούπολη».

**7)Τετάρτη 16 Μαΐου 2018- Β΄, Γ΄, Δ΄ τάξεις:**

**28ο Εσωτερικό Πρωτάθλημα Κολύμβησης**

Την Τετάρτη 16 Μαΐου 2018, στο Κολυμβητήριο των Αρσακείων-Τοσιτσείων Σχολείων Εκάλης, θα πραγματοποιηθούν οι αγώνες του 28ου Εσωτερικού Πρωταθλήματος Κολύμβησης μεταξύ των μαθητών και μαθητριών των Β’, Γ’, Δ’ τάξεων των Αρσακείων-Τοσιτσείων Δημοτικών Σχολείων Εκάλης.

**8) Πέμπτη 17 Μαΐου 2018- Ε΄ και Στ΄ τάξεις:**

**28ο Εσωτερικό Πρωτάθλημα Κολύμβησης**

Την Πέμπτη 17 Μαΐου 2018, στο Κολυμβητήριο των Αρσακείων-Τοσιτσείων Σχολείων Εκάλης, θα πραγματοποιηθούν οι αγώνες του 28ου Εσωτερικού Πρωταθλήματος Κολύμβησης μεταξύ των μαθητών και μαθητριών των Ε’ και Στ’ τάξεων των Αρσακείων-Τοσιτσείων Δημοτικών Σχολείων Εκάλης.

**9) Σάββατο 19 Μαΐου 2018- Ε΄ και Στ΄ τάξεις:**

**6ος Πανελλήνιος Μαθητικός Διαγωνισμός Φυσικών Δημοτικού 2018 (β’ φάση)**

Το Σάββατο 19 Μαΐου 2018 οι πρωτεύσαντες μαθητές και μαθήτριες των Ε’ και Στ’ τάξεων του Α’ Αρσακείου-Τοσιτσείου Δημοτικού Εκάλης θα συμμετάσχουν στην β’ φάση του 6ου Πανελλήνιου Μαθητικού Διαγωνισμού Φυσικών Δημοτικού 2018 που διοργανώνει η Ένωση Ελλήνων Φυσικών υπό την αιγίδα του Υπουργείου Παιδείας, Έρευνας και Θρησκευμάτων.

**10) Τετάρτη, 23 Μαΐου 2018- Όλες οι τάξεις:
Ψυχαγωγική Εκδρομή στην κατασκήνωση Kinderland**Την Τετάρτη 23 Μαΐου 2018 όλοι οι μαθητές του Α’ Αρσακείου-Τοσιτσείου Δημοτικού Εκάλης θα πραγματοποιήσουν την καθιερωμένη ψυχαγωγική τους εκδρομή στην κατασκήνωση Kinderland στον Κάλαμο. Εκεί θα ζήσουν μια μέρα στη φύση μαζί με τους δασκάλους και τους συμμαθητές τους απολαμβάνοντας τον καθαρό αέρα και το παιχνίδι.